**VAGYONKEZELÉSI szerződés**

amely létrejött egyrészről a

**Szombathely Megyei Jogú Város Önkormányzata**

székhelye: **9700 Szombathely, Kossuth Lajos u. 1-3.**

képviseli: **Dr. Puskás Tivadar** polgármester

törzsszáma: **733656**

adóigazgatási azonosító száma: **15733658-2-18**

bankszámlaszáma: **10918001-00000003-25300036**

KSH statisztikai számjele: **16733658-8411-321-18**

mint Átadó (a továbbiakban: **Önkormányzat**), valamint a

**Szombathelyi Tankerületi Központ**

székhelye: **9700 Szombathely, Kossuth Lajos u. 11.**

képviseli: **Fodor István** tankerületi központ igazgató

adóigazgatási azonosító száma: ......................................

Előirányzat-felhasználási keretszámla száma: ……………..-……………..-……………..

ÁHT azonosítója: …………

KSH statisztikai számjele: ……………..-…..-…….-….

mint átvevő (a továbbiakban: **Átvevő**)

(a továbbiakban együtt: **Felek**) között alulírott helyen és napon a következő feltételekkel:

1. **ELŐZMÉNYEK**

„A nemzeti köznevelésről” szóló 2011. évi CXC. törvény (a továbbiakban: Nkt.) 74. § (1) bekezdése alapján 2013. január 1-jétől az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról. A Kormány a 2016. december 31-ig hatályos, „a Klebelsberg Intézményfenntartó Központról” szóló 202/2012. (VII.27.) Korm. rendelet 3. § (1) bekezdése c) pontjában az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények fenntartói jogai és kötelezettségei gyakorlására 2013. január 1-jei hatállyal a Klebelsberg Intézményfenntartó Központot (a továbbiakban: KLIK) jelölte ki. A 202/2012. (VII.27.) Korm. rendelet 2017. január 1-jén hatályát veszti.

Az Nkt. – 2016. december 31-ig hatályos – 74. § (4) bekezdése alapján a 3000 főt meghaladó lakosságszámú települési önkormányzat gondoskodik - a szakképző iskola kivételével - az illetékességi területén lévő összes, saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről.

A működtetés keretében az Önkormányzat a KLIK-kel 2013. **február 28-**án kötött használati szerződés alapján ellátja „a nemzeti köznevelésről szóló 2011. évi CXC. törvény végrehajtásáról” szóló 229/2012. (VIII. 28.) Korm. rendelet 8. mellékletben meghatározott működtetési feladatokat.

„Az állami köznevelési közfeladat ellátásában fenntartóként részt vevő szervekről, valamint a Klebelsberg Központról” szóló 134/2016. (VI. 10.) Korm. rendelet alapján a köznevelési intézmények fenntartásával és működtetésével kapcsolatos feladatok ellátása céljából a KLIK-ből a területi szervei 2017. január 1-jével kiválnak, és a Korm. rendeletben meghatározott tankerületi központba olvadnak be, a KLIK központi szerve 2017. január 1-jétől Klebelsberg Központ néven működik tovább. Az Átvevő illetékességi körébe tartozó köznevelési intézmények fenntartói jogai és kötelezettségei tekintetében 2017. január 1-jétől a KLIK jogutódja az Átvevő Tankerületi Központ.

Az Nkt. 2017. január 1. napjától hatályos 74. § (4) bekezdése alapján a tankerületi központ által fenntartott köznevelési intézmény feladatainak ellátását szolgáló, települési önkormányzati tulajdonú ingatlan és ingó vagyonra vonatkozóan a tankerületi központot ingyenes vagyonkezelői jog illeti meg mindaddig, amíg a köznevelési közfeladat a tankerületi központ részéről történő ellátása az adott ingatlanban meg nem szűnik.

Az Nkt. 99/G. § (1) bekezdése értelmében a tankerületi központ által fenntartott, települési önkormányzat által működtetett köznevelési intézmény 76. §-ban meghatározott működtetésével kapcsolatos jogviszonyokból származó jogok és kötelezettségek a tankerületi központot 2017. január 1-jétől illetik meg, illetve terhelik.

Az Nkt. 99/H. § (1) bekezdése szerint 2016. december 31-én települési önkormányzat által működtetett köznevelési intézmény köznevelési feladatainak ellátását szolgáló mindazon települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe kerül.

A köznevelési feladat ellátását biztosító vagyon alatt az ellátott köznevelési feladathoz kapcsolódó valamennyi jogot és kötelezettséget, valamint ingó és ingatlan vagyont is érteni kell.

Felek az Nkt. 99/H. § (3) bekezdése alapján egyidejűleg átadás-átvételi megállapodást kötnek, melyben meghatározzák az Átvevő ingyenes vagyonkezelésébe kerülő ingó és ingatlan vagyonelemek körét.

**Felek rögzítik, hogy 2013. január 1. napjától a szakképzési feladatot ellátó intézményeket az Nkt. 74. § (4) bekezdése alapján a KLIK, 2013. augusztus 1. napjától az agrárágazathoz tartozó szakképzést folytató intézményeket a szakképzésről szóló 2011. évi CLXXXVII. törvény (a továbbiakban: Sztv.) 5. § (14) bekezdése alapján a vidékfejlesztési minisztérium, 2015. július 1. napjától az Sztv. 92/B. § (4) bekezdése értelmében a Klebelsberg Intézményfenntartó Központ fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI. 12.) Korm. rendeletben meghatározott szakképző intézményeket a Nemzetgazdasági Minisztérium működteti.**

**Jelen vagyonkezelői szerződés megkötésekor KLIK működtetői feladatot két intézmény, a Szombathelyi Művészeti Szakgimnázium, és az Aranyhíd Nevelési- Oktatási Integrációs Központ, Egységes Gyógypedagógiai, Konduktív Pedagógiai Módszertani Intézmény, Óvoda, Általános Iskola és Speciális Szakiskola tekintetében lát el. A két intézmény ingó és ingatlan vagyona tekintetében a vagyonkezelői joga gyakorlásának szabályai az Önkormányzat és a KLIK között 2013. február 28. napján megkötött vagyonkezelési szerződésben kerültek meghatározásra.**

**Az egységes szabályozás érdekében Felek megállapodnak arról, hogy a köztük fennálló, 2013. február 28. napján megkötött vagyonkezelési szerződést e vagyonkezelési szerződés hatályba lépésével egyidejűleg közös megegyezéssel megszüntetik, az abban foglaltak jelen szerződés keretében kerülnek szabályozásra.**

A szerződés tárgyát képező vagyonelemek vagyonkezelői joga gyakorlásának szabályait a Felek az alábbiak szerint állapítják meg:

1. **A szerződés tárgya**
2. Az Önkormányzat ingyenesen vagyonkezelésbe adja, az Átvevő pedig vagyonkezelésbe veszi az alábbiakban felsorolt ingatlanokat:
   1. **2013. január 1. napjától vagyonkezelt ingatlanok**

|  |  |  |
| --- | --- | --- |
| **Sorszám** | **Ingatlan címe (irányítószám település, cím)** | **Helyrajzi szám** |
| **1** | **9700 Szombathely, Dózsa György u. 6** | **5681** |
| **2** | **9700 Szombathely, Pázmány Péter krt. 26/B.** | **8157/21** |
| **3** | **9700 Szombathely, Paragvári u. 77.** | **2961** |

* 1. **2017. január 1. napjától vagyonkezelt ingatlanok**

|  |  |  |
| --- | --- | --- |
| **Sorszám** | **Ingatlan címe (irányítószám település, cím)** | **Helyrajzi szám** |
| **4** | **9700 Szombathely, Bercsényi Miklós u. 1.** | **6627** |
| **5** | **9700 Szombathely, Bem József u. 7.** | **2790** |
| **6** | **9700 Szombathely, Kőrösi Csoma Sándor u. 5.** | **9427/1** |
| **7** | **9700 Szombathely, Benczúr Gyula u. 10.** | **642** |
| **8** | **9700 Szombathely, Losonc u. 1.** | **2165** |
| **9** | **9700 Szombathely, Simon István u. 2-6.** | **3785/33** |
| **10** | **9700 Szombathely, Nyitra u. 15.** | **7583** |
| **11** | **9700 Szombathely, Paragvári u. 2-4.** | **6104** |
| **12** | **9700 Szombathely, Váci Mihály u. 11.** | **2759/44** |
| **13** | **9700 Szombathely, Zrínyi u. 10.** | **6452** |
| **14** | **9700 Szombathely, Rákóczi Ferenc u. 27.** | **6439** |
| **15** | **9700 Szombathely, Rákóczi Ferenc u. 3.** | **6467/9** |
| **16** | **9700 Szombathely, Thököly u. 14. III. ép. fsz. 4.** | **6360/A/4** |
| **17** | **9700 Szombathely, Aréna u. 10.** | **6463** |
| **18** | **9700 Szombathely, Dózsa György u. 10.** | **5682** |
| **19** | **9700 Szombathely, Magyar László u. 2.** | **5941/1** |

1. Az **1. számú melléklet** tartalmazza az **1.a) ponttal érintett**, Átvevő vagyonkezelésébe kerülő, a feladat ellátását szolgáló ingatlanok pontos meghatározását.
2. **Felek rögzítik, hogy jelen szerződés 1.a) pontjában foglalt ingatlanokhoz kapcsolódó ingó vagyont a 2. melléklete tartalmazza, mely ingó vagyon Átvevő rendelkezésében áll.**
3. **Felek rögzítik, hogy jelen szerződés 1.b) pontjával érintett vagyonelemek körét a Felek között 2016. december 15. napján létrejött átadás-átvételi megállapodás 1.-4. számú mellékletei tartalmazzák, amely** ingóságok 2016. december 31-i állapot szerinti átadása 2017. február 25-ig történik meg.
4. Az Átvevő az 1. **pontban** meghatározott ingatlanokra vonatkozó vagyonkezelői jogát az ingatlan-nyilvántartásba bejegyezteti, melyhez az Önkormányzat feltétlen és visszavonhatatlan hozzájárulását adja. Felek megállapodnak, hogy a vagyonkezelői jog ingatlan-nyilvántartásba történő bejegyezéséről, valamint annak esetleges módosításáról, törléséről az Átvevő köteles gondoskodni, az ezzel kapcsolatosan felmerülő mindennemű költséget az Átvevő köteles viselni.
5. **Felek jogai és kötelezettségei**
6. Az Átvevő ingyenes vagyonkezelői jogának fennállása alatt a köznevelési intézmény feladatainak ellátását szolgáló ingatlan és ingó vagyont az Önkormányzat nem idegenítheti el, nem terhelheti meg, bérbe nem adhatja.
7. Az Átvevő a vagyonkezelésében lévő önkormányzati tulajdonú ingatlanok használatát tanítási időn kívül és az Átvevő fenntartásában és működtetésében lévő köznevelési intézmények Pedagógiai Programjaiban, szervezeti és működési szabályzataiban, házirendjeiben, valamint az Átvevő szervezeti és működési szabályzatában meghatározott feladatok ellátásának zavarása nélkül önkormányzati, helyi közösségi és kulturális, valamint sport rendezvények lebonyolítása céljából **az Önkormányzattal történő előzetes egyeztetés** alapján ingyenesen biztosítja a tulajdonos Önkormányzat számára. A megállapodás megkötéséhez szükség van az érintett köznevelési intézmény vezetőjének előzetes véleményére. Az Önkormányzat ingyenes ingatlan használatra jogosult különösen a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 44/A. §-ában előírt alternatív napközbeni ellátás keretében megszervezett nyári nappali felügyelet kötelező feladat ellátása érdekében.
8. Az Átvevő tudomásul veszi, hogy a gyermekétkeztetéshez, valamint a szünidei gyermekétkeztetéshez szükséges ingó és ingatlan vagyon az Átvevő részére nem került átadásra, azokat az Önkormányzat – a Gyvt. 21/A. és 21/C. §-aiban előírt kötelező feladatellátásának biztosítása céljából – önállóan hasznosítja. Az **5.** szám**ú mellékletben foglalt** telephelyeken működő konyhákat továbbra is az Önkormányzat által a gyermek és diákétkeztetés biztosítása céljából kiírt közbeszerzési eljárás során nyertes vállalkozás, a(z) **Elamen Zrt**. üzemelteti, erre tekintettel az Átvevő és az étkeztetést végző vállalkozás külön megállapodást köt. **Az átadásra nem került épületrészek rajzát a 6. számú melléklet tartalmazza.**

**Felek rögzítik, hogy az 5. számú mellékletben foglalt ingatlanokban található konyhák közüzemi költségeit az étkeztetést biztosító Szolgáltató a közbeszerzési ajánlata szerinti átalány díj formájában téríti meg az Átvevő részére. Az étkeztetéshez kapcsolódó egyéb működési, üzemeltetési költségek (telefon, rágcsálóirtás, hulladékelszállítás stb.) tekintetében a szolgáltatásokra vonatkozóan az étkeztetést biztosító Szolgáltató közvetlenül köt szerződést.**

Az Átvevő ingyenesen biztosítja azon helyiségek elérhetőségét, ahol az Önkormányzat a Gyvt.-ben **meghatározott étkeztetési feladatait** megszervezi, ideértve az étkezési térítési díjak beszedésének biztosítását.

1. Az Átvevő biztosítja, hogy az Önkormányzat az önkormányzati, helyi közösségi, kulturális célú hirdetményeit az ingatlanokban a közösen meghatározott helyen és módon, az Átvevő által meghatározott időtartamban kifüggesztheti.
2. Az Átvevőt a vagyonkezelésében lévő vagyonnal kapcsolatban megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló-készítési kötelezettséget is – azzal, hogy
3. a vagyont nem idegenítheti el, valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - nem terhelheti meg,
4. a vagyont biztosítékul nem adhatja,
5. a vagyonon osztott tulajdont nem létesíthet,
6. a vagyonkezelői jogot harmadik személyre nem ruházhatja át és nem terhelheti meg, valamint
7. polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz, továbbá a helyi önkormányzat javára alapított vezetékjoghoz történő hozzájárulást.
8. Az Átvevő a vagyonkezelésében lévő vagyont a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a meghatározott hasznosítási célnak, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal, mások jogainak és törvényes érdekeinek sérelme nélkül jogosult birtokolni, használni, szedni hasznait.
9. Amennyiben az Átvevő a vagyonkezelésében lévő vagyon használatát másnak átengedi, a használó magatartásáért, mint sajátjáért felel.
10. Az Átvevő viseli a vagyonkezelésében lévő vagyonnal összefüggő költségeket, közterheket, díjakat, gondoskodik a vagyonvédelemről. Az Önkormányzat kijelenti, hogy az Önkormányzat tulajdonát képező, de az Átvevő vagyonkezelésébe adott ingatlanokra és az abban található ingó vagyonra 2016. december 31. napjáig rendelkezik vagyonbiztosítással. 2017.január 1. napjától az Átvevő köteles a részére vagyonkezelésbe adott ingatlan és ingó vagyon vonatkozásában biztosítási szerződést kötni és annak díját a biztosítónak megfizetni.
11. Az Átvevő felelős az ingatlannal kapcsolatban a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.
12. Az Átvevő köteles teljesíteni a vagyonkezelésében lévő vagyonnal kapcsolatban a jogszabályokban, valamint a vagyonkezelési szerződésben előírt nyilvántartási, adatszolgáltatási, beszámolási és elszámolási kötelezettségeket.
13. A vagyonkezelésre átadott eszközöket az Átvevő az Önkormányzat tulajdonaként, elkülönítetten köteles nyilvántartásba venni, azokról feladatellátási helyenként főkönyvi és analitikus nyilvántartást vezetni. Az amortizációt az Átvevő Számviteli Politikájában rögzített leírási kulcsok alapján kell elszámolni.

A leltározást a vonatkozó jogszabályi előírások szerint az Átvevő végzi.

1. A selejtezést **bruttó** **200.000** Ft egyedi érték alatti eszközök esetén az Átvevő saját hatáskörben elvégezheti, mely megtörténtéről 30 napon belül értesítést küld az Önkormányzat részére. **A 200.000** Ft egyedi érték feletti eszközök esetén a selejtezést – az Átvevő javaslata alapján – az Önkormányzat végzi. Az Átvevő gondoskodik a selejtezésre javasolt vagyontárgyak elkülönítéséről, a szükséges szakértői vélemények beszerzéséről.
2. A vagyonkezelésbe adott vagyont, annak értékét és változásait az Átvevő nyilvántartja. Az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok – a minősített adat védelméről rendelkező jogszabályok szerinti minősített adat kivételével – nyilvánosak.
3. Az Átvevő a vagyonkezelésében lévő vagyont érintő lényeges változásokat, a változás bekövetkezésétől számított 5 napon belül köteles jelenteni az Önkormányzatnak.
4. Az Átvevő köteles az Önkormányzatot haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról, ha őt jogai gyakorlásában harmadik személy akadályozza.
5. Az Átvevő saját költségén köteles a veszély elhárítása, a kárenyhítés, valamint a vagyon romlásának megakadályozása érdekében haladéktalanul intézkedni, és viselni annak terheit.
6. A 21. pontban az Átvevő számára meghatározott intézkedések elmaradása vagy késedelme miatt bekövetkezett kárt, illetve költségnövekedést is az Átvevő köteles viselni.
7. Az Átvevő felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése az Átvevő kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az Átvevő intézményeiben tanulók vagy az érdekkörében eljáró személyek magatartására vezethető vissza. Nem terheli a kártérítési kötelezettség, ha bizonyítja, hogy az adott helyzetben olyan magatartást tanúsított, ami a közvagyon használójától elvárható volt.
8. Az Önkormányzat az Átvevőtől követelheti a vagyonkezelésbe adott vagyon rendeltetés-, illetve szerződésellenes használatának megszüntetését. Ha az Átvevő a rendeltetés-, illetve szerződésellenes használatot – az Önkormányzat felhívása ellenére – tovább folytatja, az Önkormányzat kártérítést követelhet.
9. Az Átvevő gondoskodik a vagyonkezelésében lévő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről, így az ingatlanban lévő központi berendezések, az ezekhez csatlakozó vezetékrendszerek működőképes állapotának biztosításáról, az átvételkori állapotnak megfelelő szinten tartásáról.
10. Tekintettel arra, hogy Átvevő olyan közfeladatot lát el, amely után bevételeinek több mint fele államháztartási körből származik, a felek a Magyarország helyi önkormányzatairól szóló 2011. évi CLXXXIX. törvény 109.§ (6) bekezdésére tekintettel megállapodnak abban, hogy az Önkormányzat a bevételekben meg nem térülő elszámolt értékcsökkenésnek megfelelő összeg erejéig elengedi az Átadónak az Önkormányzattal szemben fennálló, a kezelt vagyonnal összefüggő hosszú lejáratú kötelezettségét. Az Átvevő az értékcsökkenés elszámolását követően legkésőbb január 31-ig adatot szolgáltat az Önkormányzat részére a bevételekben meg nem térülő általa elszámolt értékcsökkenés összegéről.
11. Az Átvevő a saját költségén az Önkormányzat előzetes írásbeli engedélye alapján jogosult
12. a vagyonkezelésében lévő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,
13. az elszámolt értékcsökkentést meghaladó, annak értékét növelő beruházást, felújítást elvégezni.
14. A beruházás, felújítás értékét az Átvevőnek bizonylatokkal kell igazolnia és azokról a 19. pont szerint adatot szolgáltatni, illetve évente minden év január 15. napjáig írásban be kell számolnia az Önkormányzatnak. Az Átvevő az elvégzett felújítás, átalakítás, beruházás költségeinek megtérítésére sem a szerződés hatálya alatt, sem pedig annak megszűnését követően az Önkormányzattal szemben igényt nem támaszthat.
15. Az állagmegóváson túl jelentkező rekonstrukciós, fejlesztési költségek finanszírozására a felek megállapodnak, hogy az Átvevő jogosult az ingatlan felújítására, fejlesztésére saját vagy pályázati forrásból az Önkormányzat előzetes értesítése mellett.
16. Az Átvevő az ingatlanban riasztórendszert, telefonos és számítógépes hálózatot építhet ki emeletek összekötésével együtt. Erről előzetesen köteles az Önkormányzatot írásban tájékoztatni. Az Átvevő az ebből fakadó költségeinek megtérítésére sem a szerződés hatálya alatt, sem pedig annak megszűnését követően az Önkormányzattal szemben igényt nem támaszthat.
17. Az Átvevő jogosult az ingatlant saját berendezéseivel ellátni, e berendezések felett szabadon rendelkezhet, és a szerződés megszűnése esetén ezeket saját tulajdonaként elszállíthatja, köteles azonban az eredeti állapotot a szerződés megszűnésekor saját költségén helyreállítani.
18. Az Önkormányzat az ingatlanban lévő, az Átvevő tulajdonát képező vagyontárgyakért felelősséget nem vállal.
19. Az Önkormányzat tulajdonában maradó, az Átvevő vagyonkezelésébe adott, a köznevelési feladat ellátásához véglegesen feleslegessé vált vagyont – **ide nem értve** a rendeltetésszerű használat mellett elhasználódott vagy elavult eszközöket – 30 napon belül köteles az Önkormányzat részére visszaadni, aki köteles azt visszavenni. Az Átvevő a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni a szerződés megszűnésekor az Önkormányzatnak.

**Az Átvevő az elhasználódott eszközök selejtezésével kapcsolatosan a 17. pontban foglaltak szerint jár el. Az Átvevő a selejtezett eszközök megsemmisítéséről saját költségén gondoskodik.**

1. Az Önkormányzat, mint tulajdonos évente legalább egy alkalommal, a nevelő-oktató munka, illetve az Átvevő működésének zavarása nélkül, előzetes értesítés alapján ellenőrizheti a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát.

Az ellenőrzés során az Önkormányzat képviselője jogosult

a) az Átvevő vagyonkezelésében lévő ingatlan területére, illetve az Átvevő által használt irodai és egyéb célú helyiségekbe belépni és ott tartózkodni az Átvevő képviselőjének jelenlétében,

b) az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával – betekinteni,

c) az Átvevő arra felhatalmazott alkalmazottjától írásban vagy szóban felvilágosítást, információt kérni,

d) az átadott ingó vagyontárgyak meglétét és állagát ellenőrizni.

Az Önkormányzat az ellenőrzés megállapításairól értesíti az Átvevőt, továbbá, amennyiben megállapításai annak hatáskörét érintik, az Állami Számvevőszéket is.

1. **Működtetéssel összefüggő költségek viselésének szabályai**
2. **Felek rögzítik, hogy a 2790 hrsz.-ú, 9700 Szombathely Bem József u. 9. szám alatti, Szombathelyi Derkovits Gyula Általános Iskola fűtése a Szombathelyi Köznevelési GAMESZ által üzemeltetett gázközpontból történik. A gázkazán négy épület fűtését látja el. A Bem József utca 7. szám alatti ingatlan összes légköbmétere 12.292 m3, amely a kiszolgált létesítmények összes fűtött légköbméterének 68 %-a.**

Szerződő felek megállapodnak abban, hogy az iskola fűtési költségét az Átvevő negyedévente, utólag, számla ellenében, a számla kézhezvételétől számított 30 banki napon belül átutalással fizeti meg az üzemeltető Szombathelyi Köznevelési GAMESZ 10918001 – 00000129 – 17550000 számú bankszámlájára.

A számlát a Szombathelyi Köznevelési GAMESZ a szolgáltató által kiállított gázdíj számla alapul vételével, légköbméter arányosan, a díj 68 %-ának továbbszámlázására vonatkozóan állítja ki, és negyedévet követő hónap 20. napjáig küldi meg az Átvevő részére.

1. Felek rögzítik, hogy a 8751/21 hrsz.-ú, 9700 Szombathely Pázmány Péter krt. 26/B szám alatti Aranyhíd Nevelési Oktatási Integrációs Központ Micimackó Óvodájának melegvíz ellátása a Szombathelyi Napsugár Óvodából történik.

**Szerződő felek megállapodnak abban, hogy az Átvevő az óvoda melegvíz költségét az almérőn mért fogyasztás alapján negyedévente utólag, számla ellenében, a számla** **kézhezvételétől számított 30 banki napon belül átutalással fizeti meg az üzemeltető** **Szombathelyi Köznevelési GAMESZ 10918001 – 00000129 – 17550000 számú bankszámlájára. A számlát a Szombathelyi Köznevelési GAMESZ negyedévet követő hónap 20. napjáig küldi meg az Átvevő részére.**

1. **Felek rögzítik, hogy Átvevő – a 2013. február 28. napján megkötött vagyonkezelési szerződés 28. pontjában - kötelezettséget vállalt a jelen megállapodás 1.a) pontjában szereplő ingatlanok „Szemünk fénye” elnevezésű programból fakadó, az Önkormányzat által teljesített kifizetés intézményekre eső arányos részének megtérítésére. Felek rögzítik, hogy a „Szemünk fénye” elnevezésű programból fakadó 2016. december 31. napjáig fennálló fizetési kötelezettségének az Átvevő eleget tett, 2017. január 1. napjától a programmal összefüggő fizetési kötelezettség az Önkormányzatot, mint az ingatlan tulajdonosát terheli.**
2. **A szerződés megszűnése**
3. Jelen vagyonkezelési szerződést Felek 2017. január 1-jétől határozatlan időtartamra kötik.

A szerződés megszűnik, ha:

1. az Átvevő megszűnik,
2. az Átvevő feladatellátási kötelezettsége megszűnik,
3. az állami köznevelési feladat ellátása valamennyi vagyonkezelésbe adott ingatlanban megszűnik,
4. azt a Felek közös megegyezéssel megszüntetik.
5. Az Átvevő a vagyonkezelői joga megszűnése esetén, a megszűnése napjától számított 30 napon belül köteles az ingatlant kiüríteni és azt, valamint a vagyonkezelésébe adott, a vagyonkezelés megszűnése időpontjában meglévő ingóságokat rendeltetésszerű használatra alkalmas állapotban az Önkormányzat részére visszaadni.
6. Amennyiben az Átvevő az ingatlant az előírt határidőig nem hagyja el, az Önkormányzat jogosult a helyiségeket birtokba venni, az Átvevőnek a helyiségekben található ingóságairól két tanúval hitelesített leltárt készíteni, és az Átvevőt az ingóságok 8 napon belüli elszállítására írásban felszólítani.
7. Amennyiben az Átvevő az írásbeli felszólítását követő 8 napon belül nem szállítja el ingóságait, az Önkormányzat jogosult az Átvevőnek az ingatlanban lévő vagyontárgyait az Átvevő költségén elszállíttatni és megfelelő helyen történő raktározásáról az Átvevő költségén gondoskodni.
8. A vagyonkezelési szerződés megszűnése esetén az Átvevő cserehelyiségre igényt nem tarthat.
9. A vagyonkezelési szerződés megszűnése esetén a vagyonkezelői jognak az ingatlan-nyilvántartásból való törléséről az Átvevő köteles gondoskodni.
10. **Egyéb rendelkezések**
11. A szerződést a Felek írásban jogosultak módosítani vagy kiegészíteni.
12. Kapcsolattartók kijelölése:

**Szombathely Megyei Jogú Város** Önkormányzata kapcsolattartója:

**Koczka Tibor alpolgármester**

**Tel.: +36 94/ 520-345**

E-mail: **koczka.tibor@szombathely.hu**

**Szombathelyi** Tankerületi Központ kapcsolattartója:

**Fodor István igazgató**

Tel.: +36 …

E-mail: ……………….@....................hu

1. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a hatáskörrel rendelkező **Szombathelyi** székhelyű bíróság kizárólagos illetékességét kötik ki.
2. A szerződésre egyebekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és a vonatkozó jogszabályok előírásai az irányadók.
3. Felek a KLIK által fenntartott és az Önkormányzat által működtetett köznevelési intézmények használatának és működtetésének részletes szabályait megállapító 2013. **február 28.** napján kelt ingyenes használati szerződést e vagyonkezelési szerződés hatályba lépésével egyidejűleg közös megegyezéssel megszüntetik.
4. **Felek rögzítik, hogy jelen szerződés 1.b) pontjával érintett vagyonelemek körét a Felek között 2016. december 15. napján létrejött átadás-átvételi megállapodás 1.-4. számú mellékletei tartalmazzák.**
5. **Felek rögzítik, hogy jelen vagyonkezelési szerződés mellékletei – terjedelmükre tekintettel - kizárólag elektronikus formában kerülnek a megállapodáshoz csatolásra.**
6. Jelen szerződés **10** számozott oldalból áll és **6** eredeti példányban készült, amelyből **3** példány Önkormányzatot, **3** példány az Átvevőt illeti meg.
7. Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.
8. Jelen vagyonkezelési szerződést **Szombathely Megyei Jogú Város** Közgyűlése **……**/2016. (XII.**15**.) **Kgy.** sz. határozatával elfogadta.

**Mellékletek:**

1. számú melléklet: 1.a) pontban foglalt ingatlanok adatai
2. számú melléklet: 1.a) pontban foglalt ingatlanokhoz tartozó ingóságok adatai
3. számú melléklet: tulajdoni lap másolat 1.a) pontban foglalt ingatlanok vonatkozásában
4. számú melléklet: térkép másolat 1.a) pontban foglalt ingatlanok vonatkozásában
5. számú melléklet: konyhával érintett intézmények listája
6. számú melléklet: Átadásra nem kerülő, étkeztetési feladatban érintett ingatlanrészek (konyhák, azok kiszolgáló helyiségei) alaprajzai

Kelt: …………….., 2016. december „….”.

|  |  |
| --- | --- |
| …………………………………………  **Önkormányzat**  **képviseli**  **Dr. Puskás Tivadar**  **polgármester** | ………………………………………..  **Szombathelyi Tankerületi Központ**  **képviseli**  **Fodor István**  **tankerületi központ igazgató** |
| pénzügyileg ellenjegyzem:  Kelt: …………….., 2016. december „….”.  ……………………………………………  **Önkormányzat**  …  gazdasági vezető | pénzügyileg ellenjegyzem:  Kelt: …………….., 2016. december „….”.  ……………………………………………  **Tankerületi Központ**  …………  gazdasági vezető |

|  |  |
| --- | --- |
| Ellenjegyzem:  Kelt: …………….., 2016. december „….”.  ……………………………………….  jegyző | Ellenjegyzem:  Kelt: …………….., 2016. december „….”.  ………………………………………..  ügyvéd |